BERBEC. Toate merg mult mai lent astăzi decât altădată, iar întârzierile îți cam pun răbdarea la încercare. Nu-ți place când vezi că lumea stă degeaba. Chiar dacă nimeni nu te grăbește să termini munca de la serviciu mai repede, tu probabil îți poți găsi o ocupație și mai bună.
TAUR. Ești mulțumit de liniștea ce s-a instalat în jurul tău, care oferă un mediu favorabil pentru a te ocupa de o serie de lucruri pe care în agitația zilelor trecute nu le-ai putut rezolva. Profită de moment și rezolvă tot ce se poate, căci lucrurile abia de acum se vor aglomera.
GEMENI. Nu-ți acuza partenerul că nu mai este la fel de tandru și nu subaprecia modul său rațional de a gestiona viața voastră în doi. Când unul dintre voi e prea pasional, celălalt este chiar recomandat să rămână cu picioarele pe pământ pentru a păstra echilibrul în relație.
RAC. Treci printr-un moment important pentru cariera ta, iar asta poate genera o stare emoțională contradictorie. Acum ești vesel și te simți pregătit pentru orice confruntare, iar peste două minute dai în spate, dar în cele din urmă ambiția ta te ajută să-ți învingi emoțiile.
LEU. Nu-ți face planuri prea îndepărtate, împlinește-ți visele pas cu pas, deoarece e cale lungă până la materializarea lor. Drumul va fi plin de probe de încercare și opreliști, tocmai de aceea nu ținti din prima la vârful cel mai înalt. Pașii mici nu te epuizează atât de repede.
FECIOARĂ. Toți cei din anturajul tău au mult de lucru în aceste zile, iar tu ai vrea să le întinzi o mână de ajutor. Ai grijă totuși, nu-ți asuma prea multe sarcini, căci dacă nu ții cont de capacitățile tale în cele din urmă ai putea să devii tu cel care va avea nevoie de ajutor.
BALANȚĂ. Cineva ți-ar putea face observații, dar, surprinzător, nu pentru vreo greșeală pe care ai comis-o. Persoana în cauză a remarcat că în ultima perioadă ai cam exagerat puțin cu faptele bune sau te-ai prea scufundat în muncă în defavoarea propriei tale persoane.
SCORPION. Merită să lupți pentru a dovedi adevărul într-un demers în care te-ai simțit oarecum defavorizat. Indiferent că este vorba de un proces legal sau poate tocmai de un concurs în care ai obținut un loc inferior meritelor tale, situația se va clarifica azi, parcă de la sine.
SĂGETĂTOR. Ai muncit mult la un proiect, dar acum ești din nou plin de energie și te simți în stare să miști și munții din loc. Ai avut un succes de zile mari, ți-au fost recunoscute meritele pe care le ai cu adevărat, iar în acest caz e și normal să ai chef să muncești cu elan.
CAPRICORN. Ai așteptat o surpriză dedicată inimii tale, iar astăzi ai toate șansele să sosească. Poate ai sperat că persoana iubită te va invita undeva sau ai visat la o nouă iubire, ori îți dorești demult un copilaș, iar surpriza asta e ca un vis împlinit după timp lung de așteptare.
VĂRSĂTOR. Lucrezi eficient cu un coleg mai tânăr, cu o viziune mai modernă asupra proiectului la care vă aduceți contribuția. Nu te sfii să-i pui întrebări când e nevoie, căci dacă vă uniți forțele amândoi veți avea doar de câștigat, chiar cu șansa de a vă împrieteni.
PEȘTI. Ai mai multe căi spre scopul pe care ți-ai propus, însă parcă niciuna din ele nu prea îți convine. Alta mai bună deocamdată nu există, ca atare alege-o pe cea care crezi că este mai ușoară și te duce mai repede la țintă, ori dacă se poate amâna mai așteaptă puțin!